**สำเนาคู่ฉบับ**

ที่ มท ๐๘๑๖.๕/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 กรกฎาคม ๒๕๖6

เรื่อง การจัดกิจกรรมเฉลิมพระเกียรติ ถวายพระพรชัย และถวายพระราชกุศลแด่พระบาทสมเด็จ
พระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว เนื่องในโอกาสมหามงคล
วันเฉลิมพระชนมพรรษา ๒8 กรกฎาคม ๒๕๖๖

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0816.5/ว 2211 ลงวันที่ 30 พฤษภาคม 2566

สิ่งที่ส่งมาด้วย 1. สำเนาหนังสือสำนักงานโครงการวัด ประชา รัฐ สร้างสุข

 ที่ อวสส.ว.03/2566 ลงวันที่ 12 กรกฎาคม 2566 จำนวน 1 ฉบับ

 2. แบบรายงานผล และข้อมูลที่เกี่ยวข้อง จำนวน 1 ชุด

ตามหนังสือที่อ้างถึง กรมส่งเสริมการปกครองท้องถิ่นได้ขอความร่วมมือสำนักงานส่งเสริม
การปกครองท้องถิ่นจังหวัด แจ้งกำหนดการพิธีเจริญพระพุทธมนต์ ผ่านสื่ออิเล็กทรอนิกส์ออนไลน์ และกิจกรรมรวมพลังสร้างสัปปายะสู่วัด สถานศึกษา และชุมชนด้วยวิถี 5ส ประจำปี พ.ศ. 2566 ของคณะอนุกรรมการขับเคลื่อนโครงการวัด ประชา รัฐ สร้างสุข ส่วนกลาง ไปยังองค์กรปกครองส่วนท้องถิ่น วัด ศาสนสถาน สถานศึกษา และภาคีความร่วมมือทุกภาคส่วนในพื้นที่ได้มีส่วนร่วมในการทำกิจกรรม รวมทั้งสิ้นจำนวน 4 กิจกรรม นั้น

กรมส่งเสริมการปกครองท้องถิ่นได้รับแจ้งจากประธานอนุกรรมการขับเคลื่อนโครงการวัด ประชา รัฐ สร้างสุข ส่วนกลาง ฝ่ายสาธารณูปการ ของมหาเถรสมาคม ขอความร่วมมือประชาสัมพันธ์การจัดกิจกรรมเฉลิมพระเกียรติ ถวายพระพรชัย และถวายพระราชกุศลแด่พระบาทสมเด็จพระปรเมนทรรามาธิบดีศรีสินทร
มหาวชิราลงกรณ พระวชิรเกล้าเจ้าอยู่หัว เนื่องในโอกาสมหามงคลวันเฉลิมพระชนมพรรษา ๒8 กรกฎาคม ๒๕๖๖ ในการนี้ จึงขอความร่วมมือจังหวัดดำเนินการ ดังนี้

1. เชิญชวนองค์กรปกครองส่วนท้องถิ่น วัด ศาสนสถาน สถานศึกษา และภาคีความร่วมมือ
ทุกภาคส่วนภายใต้โครงการวัด ประชา รัฐ สร้างสุข ประสานความร่วมมือในการจัดกิจกรรมเฉลิมพระเกียรติ
ถวายพระพรชัย และถวายพระราชกุศลแด่พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว เนื่องในโอกาสมหามงคลวันเฉลิมพระชนมพรรษา ๒8 กรกฎาคม ๒๕๖๖ โดยการรวมพลังสร้างสัปปายะสู่วัดด้วยวิถี 5ส (Big Cleaning Day) ในวันที่ ๒๗ กรกฎาคม ๒๕๖๖ เวลา ๐๙.๐๐ น.
ณ วัด ศาสนสถาน หรือหากดำเนินการพัฒนาวัดได้มาตรฐานตามโครงการแล้ว สามารถเปลี่ยนไปดำเนินการได้ที่ สถานศึกษา ชุมชน/หมู่บ้าน และเข้าร่วมพิธีเจริญพระพุทธมนต์ และปฏิบัติธรรมเจริญสมาธิภาวนา ผ่านสื่ออิเล็กทรอนิกส์ออนไลน์ (Zoom Meeting) เวลา ๑4.๓๐ น. ณ วัด องค์กรปกครองส่วนท้องถิ่น สถานศึกษา หรือสถานที่อื่นที่เหมาะสม สำหรับการแต่งกาย : ชุดสุภาพ เสื้อสีเหลือง

2. มอบหมายท้องถิ่นจังหวัดและบุคลากรในสังกัดเข้าร่วมกิจกรรมเฉลิมพระเกียรติ ถวายพระพรชัย และถวายพระราชกุศลแด่พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว เนื่องในโอกาสมหามงคลวันเฉลิมพระชนมพรรษา ๒8 กรกฎาคม ๒๕๖๖ โดยการรวมพลังสร้างสัปปายะสู่วัดด้วยวิถี 5ส (Big Cleaning Day) ในวันที่ ๒๗ กรกฎาคม ๒๕๖๖ เวลา ๐๙.๐๐ น. ณ วัด ศาสนสถานที่จับคู่
. /ร่วมกับ ...

ร่วมกับองค์กรปกครองส่วนท้องถิ่นภายใต้โครงการวัด ประชา รัฐ สร้างสุข ตามที่เห็นสมควร และเข้าร่วมพิธีเจริญพระพุทธมนต์ และปฏิบัติธรรมเจริญสมาธิภาวนา ผ่านสื่ออิเล็กทรอนิกส์ออนไลน์ (Zoom Meeting) เวลา ๑4.๓๐ น. ณ วัด สำนักงานส่งเสริมการปกครองท้องถิ่นจังหวัด หรือสถานที่อื่นที่เหมาะสม สำหรับ
การแต่งกาย : ชุดสุภาพ เสื้อสีเหลือง

ทั้งนี้ ขอความร่วมมือร่วมถ่ายทอดสดภาพบรรยากาศการจัดกิจกรรมเพื่อประมวลผลแพร่ภาพผ่านสื่ออิเล็กทรอนิกส์ออนไลน์ (Zoom Meeting) ทั้งภาคเช้าและภาคบ่ายโดยพร้อมเพรียงกันทั่วประเทศ โดยมีศูนย์กลางการถ่ายทอดสดผ่านสื่ออิเล็กทรอนิกส์ออนไลน์ (Zoom Meeting) จากวัดเขียนเขต พระอารามหลวง อำเภอธัญบุรี จังหวัดปทุมธานี และรายงานผลการเข้าร่วมกิจกรรมตามสิ่งที่ส่งมาด้วย 2 ให้กรมส่งเสริมการปกครองท้องถิ่นทราบ ภายในวันที่ 31 กรกฎาคม 2566 รายละเอียดปรากฏตามสิ่งที่ส่งมาด้วย โดยสามารถดาวน์โหลดได้ที่ https://shorturl.asia/I54A9
หรือสแกน QR Code ท้ายหนังสือนี้

จึงเรียนมาเพื่อโปรดพิจารณา

ขอแสดงความนับถือ

 อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการศึกษานอกระบบ ศิลปะ วัฒนธรรม และภูมิปัญญาท้องถิ่น

โทร. 0 2241 9000 ต่อ 5337

ไปรษณีย์อิเล็กทรอนิกส์ saraban@dla.go.th

ผู้ประสานงาน ว่าที่ร้อยตรี ไอยศูรย์ บุญมงคลโชค โทร. 08 9925 2876

~~~~